Σουαλιχό Μεϊτέ

Ο **Σουαλιχό Μεϊτέ** (γεννημένος στις 17 Μαρτίου 1994) είναι Γάλλος επαγγελματίας ποδοσφαιριστής που αγωνίζεται ως κεντρικός μέσος για την ομάδα του ΠΑΟΚ.

## Καριέρα σε συλλόγους

### Πρώιμη καριέρα
Στις 14 Μαρτίου του 2011, ο Μεϊτέ υπέγραψε το πρώτο του επαγγελματικό συμβόλαιο, συμφωνώντας σε τριετή συνεργασία με την Οσέρ. Ο Μέιτε έκανε το επαγγελματικό του ντεμπούτο στις 20 Νοεμβρίου του ίδιου έτους, σε μια ήττα με 2-1 από την Βαλανσιέν, μπαίνοντας στο ματς ως αλλαγή.

### Μονακό
Στις 17 Ιουνίου του 2017, ο Μεϊτέ μεταγράφηκε στη Μονακό έναντι 8 εκατ. ευρώ. Έκανε το ντεμπούτο του για την ομάδα στις 16 Σεπτεμβρίου του ίδιου έτους.

Στις 2 Ιανουαρίου του 2018, ο Μεϊτέ παραχωρήθηκε δανεικός στην Μπορντό. Εκεί, σκόραρε το πρώτο του γκολ στις 15 Απριλίου σε μια νίκη της ομάδας του με 3-1 επί της Μονπελιέ.

### Τορίνο
Στις 10 Ιουλίου, ο Μεϊτέ υπέγραψε με την ιταλική Τορίνο, ως αντάλλαγμα για την μεταγραφή του κεντρικού αμυντικού, Αντόνιο Μπαρρέκα, ο οποίος μετακόμισε στη Μονακό. Έκανε το ντεμπούτο του για τη "*Γκαρανάτα"* στις 12 Αυγούστου, κατά τη διάρκεια του Κόπα Ιτάλια, σε έναν αγώνα εναντίον της Κοσένζα ξεκινώντας βασικός. Σκόραρε το πρώτο του γκολ για τον σύλλογο στις 26 Αυγούστου, στην ισοπαλία με 2-2 εναντίον της Μίλαν στο Σάν Σίρο.

Στις 14 Ιανουαρίου, ο Μεϊτέ υπέγραψε στην Μίλαν, ως δανεικός από την Τορίνο, με οψιόν αγοράς.

### Μπενφίκα
Ο Μεϊτέ εντάχθηκε στην Μπενφίκα τον Ιούλιο του 2021, υπογράφοντας συμβόλαιο μέχρι το 2026. Στην ομάδα της Λισαβόνας πραγματοποίησε 27 εμφανίσεις, πριν αποχωρήσει με την μορφή δανεισμού στην Κρεμόνεσε για την σεζόν 2022-23. Εκεί, έκανε 35 εμφανίσεις σε όλες τις διοργανώσεις και μοίρασε 2 ασιστ.

### ΠΑΟΚ
Στις 27 Αυγούστου του 2023, ο Μεϊτέ εντάχθηκε στον ΠΑΟΚ, ως δανεικός με την επιλογή αγοράς. Η συμφωνία για την οψιόν του 29χρονου Γάλλου μέσου έφτανε στα 4εκ. ευρώ, με την Μπενφίκα να διατηρεί ποσοστό μεταπώλησης (30%). Στις 3 Σεπτεμβρίου 2023, ο Μεϊτέ έκανε το ντεμπούτο του με το ΠΑΟΚ σε έναν αγώνα εναντίον του ΟΦΗ, μπαίνοντας ως αλλαγή. Στις 5 Οκτωβρίου, ο Μεϊτέ ανακυρήχθηκε παίκτης του αγώνα για το ματς της 2ης αγωνιστικής των ομίλων του Κόνφερενς Λιγκ απέναντι στην Άιντραχτ Φρανκφούρτης στην Τούμπα, λαμβάνοντας ένα ποσοστό 31% από τους φίλους του ΠΑΟΚ. 

Σκόραρε το πρώτο του γκολ για την ομάδα στις 14 Ιανουαρίου του 2024, σε μια νίκη της ομάδας του με 4-0 επί του ΠΑΣ Γιάννινα, στην Τούμπα. Αποτέλεσε βασικό στέλεχος για την ομάδα καθ' όλη την διάρκεια της σεζόν, όπου κατέγραψε συνολικά σε όλες τις διοργανώσεις 42 συμμετοχές. Με τον ΠΑΟΚ, πανηγύρισε την κατάκτηση του πρωταθλήματος για την σεζόν 2023-2024. 

Με το τέλος της σεζόν 2023-24, επέστρεψε στην Μπενφίκα, χωρίς ωστόσο να πάρει χρόνο συμμετοχής. 

Τον Ιανουάριο του 2025 ήρθε σε συμφωνία με την ομάδα το ΠΑΟΚ για να αγωνιστεί ξανά σαν δανεικός, για ένα εξάμηνο. Το καλοκαίρι του 2025, ο ΠΑΟΚ ήρθε σε συμφωνία με την ομάδα της Μπενφίκα, ώστε να αγοράσει τον Μεϊτέ, καταβάλλοντας το ποσό του 1 εκατ. ευρώ.   

## Διεθνής καριέρα
Ο Μεϊτέ γεννήθηκε στην Γαλλία, ωστόσο η καταγωγή του είναι από την Ακτή Ελεφαντοστού. Εκπροσώπησε την Εθνική Γαλλίας σε επίπεδο Κ16, Κ17 Κ19 και Κ20. Με την Κ17, αγωνίστηκε στο Παγκόσμιο Κύπελλο Κ17 της ΦΙΦΑ.

## Τίτλοι
**Ζουλέτ Βαρεγέμ**

* Κύπελλο Βελγίου: 2016-17

** Μπενφίκα**

* Σουπερτάκα: 2023

**ΠΑΟΚ**

* Πρωτάθλημα Ελλάδος: 2023-24

## Παραπομπές

## Εξωτερικοί σύνδεσμοι

* Προφίλ του κλαμπΣτοΜηχανή επιστροφής  (αρχειοθετημένο στις 21 Δεκεμβρίου 2011) 
* 
* 
* 
* Soualiho MeïtéσεESPN FC
* Soualiho MeïtéΣτοΓαλλική Ομοσπονδία Ποδοσφαίρου  (Γάλλικά) 
* 

Κατηγορία:Γάλλοι ποδοσφαιριστές
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές ΑΖ Οσέρ
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές ΟΣ Κρεμονέζε
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Ζούλτε Βάρεγκεμ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στην Ελλάδα